CELEX: 52015DP0295
Language: da
Date: 2015-09-09 00:00:00
Title: Europa-Parlamentets afgørelse af 9. september 2015 om forespørgsler til skriftlig besvarelse (fortolkning af forretningsordenens artikel 130, stk. 3) (2015/2152(REG))

22.9.2017   
            
            
               DA
            
            
               Den Europæiske Unions Tidende
            
            
               C 316/272
            
         P8_TA(2015)0295
   Forespørgsler til skriftlig besvarelse (fortolkning af forretningsordenens artikel 130, stk. 3)
   Europa-Parlamentets afgørelse af 9. september 2015 om forespørgsler til skriftlig besvarelse (fortolkning af forretningsordenens artikel 130, stk. 3) (2015/2152(REG))
   (2017/C 316/31)
   
      Europa-Parlamentet,
   
   
               —
            
            
               der henviser til skrivelse af 4. september 2015 fra formanden for Udvalget om Konstitutionelle Anliggender,
            
         
               —
            
            
               der henviser til forretningsordenens artikel 226,
            
         
            
               1.
            
            
               vedtager at vedføje følgende fortolkning til forretningsordenens artikel 130, stk. 3:
               »Udtrykket »undtagelsesvis« fortolkes på den måde, at den supplerende forespørgsel vedrører et uopsætteligt anliggende, og at indgivelsen af forespørgslen ikke kan vente til den efterfølgende måned. Desuden skal antallet af forespørgsler, der indgives i medfør af stk. 3, andet afsnit, være mindre end det maksimale antal på fem forespørgsler pr. måned.«
            
         
            
               2.
            
            
               pålægger sin formand at sende denne afgørelse til Rådet og Kommissionen til orientering.